stanford-oval/wikipedia huggingface dataset:
ליילה מרקשי
הערות שוליים

↑  "Festival de Cannes: Marock". festival-cannes.com. נבדק ב-2009-12-12.
| --- | --- |
בקרת זהויות :  BnF: cb15069013m (data)  GND: 108944107X  ISNI: 0000 0001 1932 1013  LCCN: no2008165979  NTA: 337047065  SUDOC: 133005593  VIAF: 7219048   WorldCat (עם VIAF): 7219048 
ערך זה הוא קצרמרבנושא אישים ובנושא מרוקו. אתם מוזמנים לתרום לוויקיפדיה ו.
מאקה-מאקה (מיתולוגיה)

ערך זה עוסק באל במיתולוגיית אי הפסחא. אם התכוונתם לכוכב לכת ננסי, ראו .
דמותו של מאקה-מאקה, מגולפת בסקוריה אדומה באתר אורונגו
מאקה-מאקה הוא אל מרכזי במיתולוגיה הדתית של אי הפסחא.
לפי האמונה מאקה-מאקה הוא יוצר האנושות, אל הפריון והאל הראשי של "כת איש הציפור". מאקה-מאקה משמש כנושא הציור בפטרוגליפים רבים שברחבי האי.
בשנת 2008 החליט האיגוד האסטרונומי הבינלאומי לקרוא לכוכב לכת ננסי שנמצא ב-2005 בשם מאקה מאקה. שם זה ניתן לו בגלל שהתגלה בסמיכות לחג הפסחא, ומשום שאשתו של המגלה הייתה בהיריון באותה העת.
הערות שוליים

↑  http://www.mikebrownsplanets.com/2008/07/whats-in-name-part-2.html
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
ליילה פיית'פול

| --- | --- |

ילדים מגדלים כרוב, מלחמת העולם השנייה
 לידה:  1896 וולטון, הממלכה המאוחדת 
 פטירה:  1994 (בגיל 98 בערך) בריסטול, הממלכה המאוחדת 
 מקום לימודים:  בית הספר סלייד לאמנות יפה 
 תקופת הפעילות:  1900–1999 (כ־99 שנים) 
 תחום יצירה:  ציור 
 
ליילה פיית'פול (באנגלית: Leila Faithfull‏; 1896 – 1994 ) הייתה אמנית בריטית, שעבדה לאורך כל הקריירה במגוון מדיה וידועה בעיקר בזכות יצירות האמנות שהפיקה במהלך מלחמת העולם השנייה, המתארת אירועים בבריטניה.
ביוגרפיה

ליילה פיית'פול נולדה בוולטון, פרבר של ליברפול, שם היה לאביה, סר ג'יימס ריינולדס, אינטרסים עסקיים. היא נישאה לג'ורג 'פיית'פול בשנת 1917. ולאחר מותו התחתנה, בשנת 1943, עם הסופר והמבקר קוטברט וורסלי.
פיית'פול למדה בבית הספר לאמנות סלייד בשנים 1923 ו- 1924, לפני שנסעה לפריז ללמוד באקדמיה דה לה גרנדה שאומייר. בשנת 1933 הציגה ב- Salon des Artistes Francais בפריז.
בתחילת מלחמת העולם השנייה התנדבה פיית'פול לעבוד בוועדה המייעצת של אמני המלחמה, WAAC. אף שלא קיבלה עבודה במשרה מלאה על ידי WAAC, היא קיבלה מתקנים ואישורים לעבוד. היא השתמשה בהם כדי לייצר ציורים המתארים ילדים מפונים, ומאוחר יותר, סצנות של חיילים אמריקאים המשחקים בייסבול בפארק בלונדון, ויצירות אלה נרכשו על ידי הממשלה. במהלך המלחמה עבדה פיית'פול תקופה מסוימת כאמנית כירורגית ביחידה לכירורגיה פלסטית חדשה בבית החולים קווין ויקטוריה במזרח גרינסטד תחת פיקודו של סר ארצ'יבלד מק'ינדו. בסוף המלחמה הפיקה פיית'פול טריפטיכון המתאר את ההמונים שהתאספו סביב ארמון בקינגהאם, שחגג את הניצחון.
לאחר המלחמה, פיית'פול בנתה לעצמה מוניטין של ציירת פורטרטים והציגה באופן נרחב עבודות באקדמיה המלכותית, באגודה המלכותית של אמנים בריטים ובמועדון האמנות האנגלי החדש.
גם קנת קלארק וגם סר אדוארד מארש רכשו דוגמאות ליצירותיה לאוספים הפרטיים שלהם. בשנותיה המאוחרות היא התחילה לעבוד במתכת, ויצרה דמויות של רקדנים וסוסים.
פיית'פול נפטרה בשנת 1994 במנזר סנט אנג'ליה שבבריסטול, שם התגוררה מספר שנים.
הערות שוליים

↑  13 paintings by or after Leila Faithfull, artuk.org (באנגלית)
↑  Benezit Dictionary of Artists Volume 5 Dyck-Gemignani. Editions Grund, Paris.
↑  Catherine Speck (2014). Beyond the Battlefield, Women Artists of Two World Wars. Reaktion Books
↑  Art from the Second World War. Imperial War Museum. 2007
| --- | --- |
בקרת זהויות :  RKD: 27222  ULAN: 500013020  VIAF: 95760507   WorldCat (עם VIAF): 95760507 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליילה פיית'פול".
לילה פיית'פול, חוגגים את יום הניצחון
מאקטאק

| --- | --- |

 
 מאכלים
 מרכיבים עיקריים:  לוויתן 
 
אכילת מאקטאק
אינואיטים אוכלים יחד מאקטאק, 2002
מאקטאק או מוקטוק (Muktuk - מוכּטוךּ) הוא מאכל אינואיטי מסורתי העשוי מעור קפוא של לווייתנאים.
המאכל עשוי לרוב מעור לווייתן קשות ראש או לבנתן לבן (בלוגה) אף שלעיתים נעשה שימוש בעור חדשן (נארוואל). העור אינו מבושל ונאכל כשהוא נא אך קפוא, ולעיתים העור נאכל ברוטב סויה. לפי גרסה אחרת, העור מטוגן בבלילה.
מאכל זה משמש מקור לוויטמין C עבור האינואיטים.
הערות שוליים

↑  גרסי, ג'וזף, וסמית' תומאס, ויטמין C בדיאטת הציידים האינואיטים, יוני 1979
לקסוס HS

| --- | --- |

Lexus HS, שנת 2010
 מאפיינים כלליים
 נקרא גם:  Lexus HS 250h
 יצרן:  לקסוס
 שנות ייצור:  2009 – 2018
 הרכבה:  יפן יפן
 מודל קודם:  Toyota Windom (XV30)
 מודל אחריו:  Lexus ES 300h
 חברת אם:  טויוטה
 סיווג:  מכונית היברידית  מכונית סלון
 פלטפורמה:  Toyota New MC platform
 אורך:  4,700 מ"מ (2009–2013)  4,710 מ"מ (2013–2018)
 רוחב:  1,785 מ"מ
 גובה:  1,505 מ"מ (2009–2013)  1,495 מ"מ (2013–2018)
 משקל:  1,640-1,660 ק"ג
 בסיס גלגלים:  2,700 מ"מ
 מפרט טכני
 מנוע:  4 צילינדרים, 2,362 סמ"ק המפיק 150 כ"ס ב-6,000 סל"ד, יחס דחיסה 12.5:1, מנוע מתוצרת "טויוטה" סדרה "Toyota AZ engine", (אנ') דגם מנוע "2AZ-FXE"  מנוע חשמלי מסוג "2JM" המפיק 143 כ"ס
 הילוכים:  תיבת הילוכים רציפה מסוג "ECVT"
 מהירות מרבית:  180 קמ"ש
 צריכת דלק:  6.75 ליטר ל-100 ק"מ
לקסוס HS (ביפנית: レクサス・HS, באנגלית: Lexus HS, קרויה גם: Lexus HS 250h) היא מכונית סלון קומפקטית, והיברידית מסוג "Hybrid electric vehicle" (אנ') מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר יוצרה מיולי 2009 – מרץ 2018 ביפן.
דגמי "לקסוס CT" יוצרו ברמות גימור מהודרות.
ב-2013 עבר הדגם מתיחת פנים.
"לקסוס HS"

דגמי "לקסוס HS" שווקו ביפן מיולי 2009, ובארצות הברית מאוגוסט 2009 (כמודל 2010).
4 דלתות - סדאן.
5 נוסעים.
מנוע קדמי הכולל מנוע בנזין ומנוע חשמלי המפיקים במשולב 193 כ"ס.
סוג הנעה: הנעה קדמית.
סוללה: סוללת ניקל מתכת-הידריד.
קיבולת מכל דלק - 55 ליטר.
נפח תא מטען אחורי: 343 ליטר.
תאוצה בין 0–100 קמ"ש היא 8.4 שניות.
כדי לספק לקונים מודעות לסביבה, התכנון של "לקסוס HS" כלל שיקולים להפחתת טביעת רגל פחמנית. בבניית חללי הרכב הפנימיים וחלל המטען שולבו חומרים ביופלסטים ממקורות צמחיים אשר כללו כללו סיבי קינף וזרעי קיקיון מצוי. לדברי היצרן, 85 אחוז מהרכב היה ניתן למחזור מלא.
תמונות

"לקסוס HS"
"לקסוס HS", שנת 2013
"לקסוס HS" (צולם בארצות הברית)
"לקסוס HS", שנת 2010
"לקסוס HS"
"לקסוס HS", שנת 2013 - מבט לתא הנהג ולוח מחוונים
מנוע היברידי של דגם "לקסוס HS"
הערות שוליים

↑  "לקסוס HS" web.archive.org/web/20120421155138
↑  "לקסוס HS" היברידי דגמי 2010-2012 consumerreports.org/cars/lexus/hs-hybrid
↑  דטרויט 2009: "לקסוס HS" autoblog.com/2009/01/11/detroit-2009-lexus-hs250h-worlds-first-dedicated-luxury-hybri
↑  "לקסוס HS" caranddriver.com/lexus/hs
↑  "לקסוס HS" jalopnik.com/lexus-hs-250h-a-prius-for-the-country-club
↑  "לקסוס HS" cars.com/research/lexus-hs_250h
מדף הקרח רון-פילכנר

הינתקות A-38 ממדף הקרח רון-פילכנר
הר הקרח B38-A מתבקע
התבקעות קרח-ים מהירה לאורך מדף הקרח רון-פילכנר, ינואר 2010
מדף הקרח רון-פילכנר (באנגלית: Ronne-Filchner Ice Shelf), המוכר גם בשם מדף הקרח פילכנר-רון, הוא מדף קרח אנטארקטי הגובל בים ודל.
תיאור

הים של מדף הקרח רון-פילכנר מפוצל לשני חלקים - המזרחי (פילכנר) 79°00′S 40°00′W﻿ / ﻿79.000°S 40.000°W﻿ / -79.000; -40.000 והמערבי הגדול יותר (רון) 78°30′S 61°00′W﻿ / ﻿78.500°S 61.000°W﻿ / -78.500; -61.000 באי ברקנר. כל מדף הקרח מקיף כ-430,000 קמ"ר, ובכך הוא מדף הקרח השני בגודלו באנטארקטיקה, אחרי מדף הקרח רוס. הוא גדל בהתמדה הודות לזרימת תכסיות קרח מפנים היבשה. מזמן לזמן, כשלחצי הקריעה גוברים על חוזק הקרח, נוצרים בקיעים וחלקים גדולים מתכסית הקרח נפרדים ממדף הקרח וממשיכים כהרי קרח. תופעה זו ידועה כהינתקות.
מדף הקרח רון הוא חלקו המערבי והגדול יותר של מדף הקרח רון-פילכנר. הוא תחום ממערב בבסיס חצי האי האנטארקטי (ארץ גרהאם עם חוף זומברג וחוף אורוויל) וארץ אלזוורת'. קומנדר פין רון, מצי ארצות הברית, שפיקד על משלחת רון לחקר אנטארקטיקה בשנים 1947 -1948, גילה וצילם רצועה לכל אורך חלקו הצפוני של מדף הקרח הזה, בשתי טיסות בנובמבר ודצמבר 1947. הוא כינה אותה בשם "מדף הקרח לאסיטר" ונתן את השם "ארץ אידית' רון" לכברת הארץ שנמצאה לפי השערתו מדרום לו. בשנים 1957–1958 קבעה קבוצת US-IGY, בפיקודו של מי שהיה עתה לקפטן רון, שמדף הקרח גדול מכפי שנקבע במיפוי הקודם, שהוא משתרע דרומה לכסות את רובה של "ארץ אידית' רון". אף ששמו של קפטן ג'יימס לאסיטר הוקצה לחוף של ארץ פאלמר, הוועדה המייעצת לשמות אנטארקטיים (US-ACAN) אישרה את השם "מדף הקרח רון" למדף הקרח הגדול הזה, משום שרון היה הראשון שצפה במדף הקרח וחקר אותו עם הקבוצות שבהנהגתו. המדף קרוי אפוא על שם אידית' רון, אשתו של פין רון וחברה במשלחת RARE.
מדף הקרח פילכנר הוא חלקו המזרחי של מדף הקרח רון-פילכנר. הוא תחום ממערב באי ברקנר וממזרח בארץ קואטס. החלק המזרחי של מדף זה התגלה בינואר-פברואר 1912 על ידי משלחת גרמנית לאנטארקטיקה בהנהגת וילהלם פילכנר. פילכנר קרא לאתר על שם קייזר וילהלם, אבל הקייזר ביקש שמדף הקרח ייקרא על שם האיש שגילה אותו. מדף הקרח ניזון בעיקר מקרחון סלסור, קרחון השיקום וקרחון כוח הסיוע, כולם ממזרח לאי ברקנר.
מחקר

בשנת 1973 נחנכה התוכנית הבינלאומית לחקר מדף הקרח פילכנר-רון.
עובי הקרח של מדף הקרח פילכנר-רון יכול להגיע ל-600 מ'; עומק המים מתחתיו הוא כ-1400 מ' בנקודה העמוקה ביותר.
מחקר שפרסמו בכתב העת Nature בשנת 2012 מדענים ממכון אלפרד וגנר לחקר קטבים וימים בגרמניה מנבא את היעלמותו של מדף קרח עצום בגודל 450,000 קמ"ר באנטארקטיקה עד סוף המאה ה-21, שיכולה להעלות את מפלס פני הים ב-4.4 מ' מדי שנה אך ורק בתוקף התמוססותו.
התדרדרות

באוקטובר 1998 ניתק הר הקרח A-38 ממדף הקרח פילכנר-רון. גודלו עמד על כ-‏50X150 ק"מ. בהמשך נשבר הר הקרח בשלושה חלקים. התנתקות בסדר-גודל דומה שאירעה במאי 2000 יצרה הר קרח בגודל 167 על 32 ק"מ, שכונה A-43 - מניחים שהתפרקותו היא האחראית לצפייה בנובמבר 2006 של כמה הרי קרח גדולים מחוף האי הדרומי של ניו זילנד, הפעם הראשונה שהרי קרח נצפו מניו זילנד מאז 1931. קבוצה גדולה של הרי קרח קטנים (הגדול בהם באורך של כ-1000 מ'), נראו מן החוף הדרום-מזרחי של האי, ואחד מהם נסחף אל קרבת החוף עד שאפשר היה לראותו מן הגבעות שמעל העיר דנידין. אם אכן היו אלה שרידי ההתנתקות הזאת, הרי שבמהלך חמש שנים ומחצה שייטו לאיטם צפונה ומזרחה סביב כשליש היקף כדור הארץ, מסע של כ-13,5000 ק"מ.
ב-12 ו-13 בינואר 2010 ניתק שטח גדול של קרח ים מעל מדף הקרח רון-פילכנר והתנפץ להרבה חלקים קטנים. האירוע נקלט בסדרת תמונות של ספקטרורדיומטר ההדמיה ברוזולוציה בינונית שעל לווייני נאס"א Aqua וTerra.
ב-20 למאי 2021, דווחה סוכנות החלל האירופית, על התנתקות הקרחון A-76, ששטחו 4,320 קמ"ר, ממדף הקרח רון-פילכנר, בגלל התחממות כדור הארץ. אורכו של הקרחון הענק הוא 175 ק"מ ורוחבו כ-25 ק"מ.
ליילה פורי

| --- | --- |

כרזת הסרט
 בימוי:  פיה מאריי
 הופק בידי:  קלאודיה סטפן, כריסטוף פרידל
 תסריט:  פיה מאריי, הורסט מרקרף
 עריכה:  מונה ברויאר
 שחקנים ראשיים:  ריינה קמפבל אוגוסט דיהל ג'ורן קרנדברג רפאלנה סייפמו ז'אן בליבר יו יאמאשיטה ז'ראר רודולף
 מוזיקה:  באחאר חאליף
 צילום:  אנדרה צ'מטוף
 מדינה:  דרום אפריקה דרום אפריקה גרמניה גרמניה הולנד הולנד צרפת צרפת
 שיטת הפצה:  וידאו על פי דרישה 
 הקרנת בכורה:  11 בפברואר 2013
 משך הקרנה:  כ-90 דקות
 שפת הסרט:  אנגלית
 סוגה:  סרט מתח
 דף הסרט ב־IMDb
 
ליילה פורי (באנגלית: Layla Fourie) הוא סרט מתח דרום אפריקאי-גרמני-הולנדי-צרפתי שביימה פיה מאריי. הסרט מספר על ליילה, אישה צעירה שבתור מאבחנת פוליגרף בוחנת פגיעה שגרמה להריגה של אדם שהיא עשתה.
הסרט הוקרן לראשונה בפסטיבל הסרטים הבינלאומי בברלין שהתקיים ב-11 בפברואר 2013, שם זכה לשבח מיוחד. בהמשך הסרט היה מועמד למספר פרסים שבחלקם זכה. שפת הסרט היא אנגלית, ואורכו כ-90 דקות.
תקציר העלילה

הסרט מספר על ליילה, אישה צעירה שחיה עם בנה הקטן, קיין, ביוהנסבורג שם היא עובדת בלילה כמלצרית. לאחר ראיון עבודה מוצלח כמאבחנת פוליגרף, ליילה פוגעת בטעות באדם והורגת אותו. מתוך דאגה לבנה במקרה ותשלח למעצר, ליילה מחביאה את הגופה ומטשטשת עקבות. למחרת, ליילה מתייצבת במקום העבודה החדש שלה, בו למרבה האירוניה היא בוחנת את הפגיעה שהיא עשתה. מפגש עם שני נבחנים משנה את התמונה כולה.
שחקנים ודמויות

ריינה קמפבל - ליילה
אוגוסט דיהל - יוג'ין פינאאר
ג'ורן קרנדברג
רפאלנה סייפמו - סיפו קומאלו
ז'אן בליבר
יו יאמאשיטה - סוזי
ז'ראר רודולף - וואן נייקרק
הערות שוליים

↑  PRIZES OF THE INTERNATIONAL JURY, באתר פסטיבל הסרטים הבינלאומי בברלין, 16 בפברואר 2013
לויד ברידג'ס

| --- | --- |

לויד ברידג'ס בטקס האוסקר, 1989
 לידה:  15 בינואר 1913 סן ליאנדרו, קליפורניה, ארצות הברית
 פטירה:  10 במרץ 1998 (בגיל 85) לוס אנג'לס, קליפורניה, ארצות הברית
 שם במה:  לויד ברידג'ס
 שם לידה:  Lloyd Vernet Bridges 
 סוגה מועדפת:  מערבון 
 מדינה:  ארצות הברית 
 תקופת הפעילות:  1936–1998 (כ־62 שנים)
 מקום לימודים:  אוניברסיטת קליפורניה בלוס אנג'לס  Eureka High School  תיכון פטלומה 
 בן או בת זוג:  דורותי ברידג'ס (1938–1998) 
 צאצאים:  ג'ף ברידג'ס, בו ברידג'ס 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
לויד ורנט ברידג'ס, ג'וניור (באנגלית: Lloyd Vernet Bridges; ‏15 בינואר 1913 – 10 במרץ 1998) היה שחקן אמריקאי אשר כיכב במספר סדרות טלוויזיה והופיע בלמעלה מ-150 סרטים עלילתיים. ברידג'ס ידוע בעיקר בזכות תפקידו כמייק נלסון ב-"Sea Hunt", סדרת הטלוויזיה האמריקאית הפופולרית ביותר בשנת 1958. ברידג'ס הוא אביהם של השחקנים בו ברידג'ס וג'ף ברידג'ס.
ראשית חייו

ברידג'ס נולד בסן ליאנדרו, קליפורניה, בנו של הארייט אוולין (לבית בראון) ולויד ורנט ברידג'ס, האב, שהיה מעורב בעסקי המלונאות בקליפורניה, וכן היה בעברו הבעלים של אולם קולנוע. ברידג'ס סיים לימודיו בבית ספר תיכון בשנת 1931. לאחר מכן למד מדע המדינה באוניברסיטת קליפורניה בלוס אנג'לס.
קריירה

ברידג'ס הופיע לראשונה על בימת ברודוויי בשנת 1939, בהפקה של המחזה "אותלו" מאת שייקספיר. בשנת 1941 הוא הצטרף לסרטי קולומביה, שם הוא שיחק תפקידים קטנים בסרטי קולנוע ובסרטים קצרים.
הוא עזב את קולומביה על מנת להתגייס אל משמר החופים האמריקני ועם תום מלחמת העולם השנייה שב לקריירת המשחק. במשך תקופה קצרה בשנת 1950 הופיע שמו ברשימה השחורה של הוליווד, לאחר שהודה בפני ועדת בית הנבחרים לפעילות אנטי-אמריקנית שהיה חבר ב"מעבדת שחקנים", ואף מסר שמות של חברים-למקצוע, קבוצה בעלת קשרים למפלגה הקומוניסטית. הוא חזר לעבוד לאחר שזוכה על ידי ה-FBI, וזכה להצלחה גדולה בטלוויזיה.
ברידג'ס זכה לביקורות אוהדות מצד העיתונות בשנת 1956, עבור תפקידו המרגש בתוכנית הטלוויזיה "The Alcoa Hour", בפרק בשם "Tragedy in a Temporary Town", אותו ביים סידני לומט. במהלך הופעתו בתוכנית, אשר הועברה לצופים בשידור חי, ברידג'ס מעד בלשונו, ואמר בשוגג מילים גסות, בעודו מאלתר. על אף התלונות הרבות בעקבות המילים הגסות, זכה הפרק בפרס טלוויזיה ע"ש רוברט שרווד, בעוד כמה אנשי דת יצאו להגנתו של ברידג'ס. על תפקידו בפרק זה, קיבל ברידג'ס מועמדות לפרס אמי.
ברידג'ס זכה להכרה רחבה כאשר גילם את דמותו של מייק נלסון, הדמות הראשית בסדרת הטלוויזיה "Sea Hunt", שנוצרה על ידי איבאן טורס, ואשר שודרה בשנים 1958–1961. בעקבות הצלחה זו, הוא כיכב ברשת CBS עם התוכנית "המופע של לויד ברידג'ס" (1962-1963, בהפקתו של אהרון ספלינג), שכללה הופעות של שני בניו בו וג'ף. על פי דיווחים, ג'ין רודנברי, מפיק שעבד עם ברידג'ס על "Sea Hunt", הציע לברידג'ס את התפקיד של קפטן קירק בסדרה "מסע בין כוכבים", בטרם ויליאם שטנר זכה בתפקיד. בנוסף, היה שחקן קבוע בצוות שחקני תוכנית המערבונים של רוד סרלינג "The Loner" (שנמשכה עונה אחת בלבד, 1965-1966; ברידג'ס פרש מן הסדרה בעקבות מחלוקת על האלימות הרבה שבה), וכן בשני פרויקטים כושלים ברשת NBC - המיני-סדרה "נמל התעופה הבינלאומי סן פרנסיסקו נמל התעופה" (1970-1971) וכן הסדרה המשטרתית "ג'ו פוסטר" (1975-1976). מאוחר יותר הוא הופיע ב"בובות של נייר" (1984) ו"חדשות הבירה" (1990), שתיהן עבור רשת ABC, וכן ב-"לב המערב" (1993-1994), הפעם עבור CBS, מערבון-קומי שעלילתו מתרחשת בחווה בנבדה. בסדרה השתתף בנו בו ברידג'ס, יחד עם הארלי ג'יין קוזאק בתפקיד "אליסון הארט" - אשתו של בו, שון מוריי בתפקיד "זיין גריי הארט" - בנם הבכור.
ברידג'ס גילם תפקידים משמעותיים במיני-סדרות, בהן "שורשים", "איך המערב ניצח", "הכחול והאפור" ו-"בטלסטאר גלקטיקה". במשך יותר מ-45 שנים, ברידג'ס היה כוכב אורח קבוע על סדרת הטלוויזיה. הוא קיבל מועמדות שנייה לפרס אמי, ארבעה עשורים אחרי המועמדות הראשונה שלו, כאשר הוא היה מועמד לפרס בשנת 1998 עבור תפקידו כאיזי מנדלבאום בתוכנית "סיינפלד".
הוא התחיל בתור שחקן שכיר בסרטי קולומביה, עם הופעות בסרטים קלאסיים כגון "הליכה בשמש", "בצהרי היום", "ליטל ביג הורן", ו"סהרה". לקראת סוף הקריירה שלו, הוא המציא את עצמו מחדש והפגין כישרון קומי מחונן בסרטים פרודיים כמו פרודיה "טיסה נעימה", "לרקוד עם טייסים", ו-"ג'יין אוסטן של המאפיה". הוא גילם את תפקיד "הנשיא" בסרט "לרקוד עם לוחמים".
חייו הפרטיים

ברידג'ס פגש את אשתו, דורותי ברידג'ס (סימפסון במקור; 1915-2009) במהלך לימודיו באוניברסיטה, והם נישאו בשנת 1938 בעיר ניו יורק. נולדו להם ארבעה ילדים: בו, ג'ף, לוסינדה וגארט.
כחבר בממשלה העולמית, ברידג'ס אמר פעם, "ההרס שנגרם על ידי המלחמה ועל ידי זיהום הסביבה שלנו אינו יודע גבולות. רק ממשלה עולמית אפקטיבית יכול לספק חוק שיהיה לו את הכוח המספיק לשלוט על הכוחות ההרסניים האלה". כמו כן, ברידג'ס היה מעורב במספר ארגונים, בהם "American Oceans Campaign" וכן "Heal the Bay".
מותו

ב-10 במרץ 1998 ברידג'ס מת מסיבות טבעיות, בגיל 85. לאחר מותו נשרפה גופתו, והאפר שלו ניתן למשפחתו. הוא היה נשוי לדורותי ברידג'ס (סימפסון במקור; 1915-2009), משנת 1938 עד יום מותו.
הקדשות

פרק בסדרת הטלוויזיה "סיינפלד" בשם "הצריבה" ("The Burning") משנת 1998 הוקדש לזכרו, לאחר שהופיע בסדרה בעבר בתפקיד אורח בשני פרקים, בדמותו של איזי מנדלבאום.
סרט הקולנוע האחרון שבו השתתף, "טעות בסנדק" ("!Mafia"), הוקדש לו.
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פילמוגרפיה > קולנוע

רשימה חלקית מאוד של הופעותיו הקולנועיות:
בצהרי היום (1952)
מוריד הגשם (1956)
הסוף המאושר (1969)
טיסה נעימה (1980)
טיסה נעימה 2 (1982)
תחנת זמן זורחת: זו מתנה (1990) - סרט טלוויזיה של PBS
לרקוד עם טייסים (1991)
לרקוד עם לוחמים (1993)
ספירה לאחור (1994)
פילמוגרפיה > טלוויזיה

רשימה חלקית מאוד של הופעותיו הטלוויזיוניות:
משימה בלתי אפשרית (1966)
שורשים (1977)
הכחול והאפור (1982)
בגבולות המסתורין (1995)
סיינפלד (1997)
הערות שוליים

↑  Lloyd Bridges - Biography - IMDb
↑  H.W. Wilson Company (1990). Current biography yearbook, Volume 51. H. W. Wilson Co. p. 90.
↑  "Actor's Slip Of Tongue Keeps TV Viewers Arguing". The Hartford Courant. 9 במרץ 1956. p. 9. נבדק ב-7 במאי 2011. {{cite news}}:  (עזרה)
1 2  "Profanity Ad-libbed by Emotional Actor". The Leader-Post. Associated Press. 20 בפברואר 1956. נבדק ב-7 במאי 2011. {{cite news}}:  (עזרה)
↑  Newcomb, Horace (2004). Encyclopedia of Television. CRC Press. p. 50. ISBN 9781579584115.
↑  Hyatt, Wesley (10 במרץ 2004). A Critical History of Television's The Red Skelton Show, 1951-1971. McFarland. p. 48. ISBN 9780786417322. {{cite book}}:  (עזרה)
↑  "Bridges Stars at Ogunquit". Lewiston Evening Journal. 18 ביולי 1964. p. 4A. נבדק ב-7 במאי 2011. {{cite news}}:  (עזרה)
↑  McLellan, Dennis (21 בפברואר 2009). "Dorothy Bridges dies at 93; 'the hub' of an acting family". Los Angeles Times. נבדק ב-23 באפריל 2009. {{cite news}}:  (עזרה)
↑  World Peace News
| --- | --- |
בקרת זהויות :  NLI: 987007453597805171  PLWABN: 9810656029205606  BIBSYS: 90871905  BNE: XX1168423  BnF: cb138918515 (data)  GND: 140841202  ISNI: 0000 0001 2280 442X  LCCN: n81071742  MusicBrainz: f63a8a0c-5a28-4655-814f-b2fcfac105ca  NARA: 10570142  NKC: xx0119934  NLA: 36233161  NLK: KAC2020L4928  NTA: 072130067  SNAC: w6033b1k  SUDOC: 082122660  VIAF: 56795507   WorldCat (עם VIAF): 56795507
מדף הקרח קוסגרוב

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°34′00″S 100°22′01″W﻿ / ﻿73.5667°S 100.367°W﻿ / -73.5667; -100.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח קוסגרוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח קוסגרוב
 
מדף הקרח קוסגרוב או מדף הקרח קוסגרואוב (באנגלית: Cosgrove Ice Shelf) הוא מדף קרח רחב, המכסה את החלק המזרחי של המפרץ שבין חצי האי קינג, וחצי האי קאניסטאו, בארץ אלזוורת' שבאנטארקטיקה.
היסטוריה > גילוי ומיפוי מדף הקרח

מדף הקרח מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.
היסטוריה > מקור השם

שמו של מדף הקרח ניתן לו על ידי הוועדה המייעצת לשמות אנטארקטיים.
מדף הקרח נקרא על שמו של לוטננט ג'רום ס. קוסגרוב (Jerome R. Cosgrove), מחיל המילואים של צי ארצות הברית, שהיה קצין תקשורת, בכוח העזר של צי ארצות הברית, במהלך מבצע דיפ פריז בשנים 1967–1968.
לקריאה נוספת

• Ute Christina Herzfeld, , P 198
• Smith, J.A., Graham, A.G.C., Post, A.L. et al, , Nat Commun 10, 5635 (2019). https://doi.org/10.1038/s41467-019-13496-5
• Biddle, L.C., K.J. Heywood, J. Kaiser, and A. Jenkins, 2017, , J. Phys. Oceanogr., 47, 933–954, https://doi.org/10.1175/JPO-D-16-0221.1
• Minzoni, R. T., Majewski, W., Anderson, J. B., Yokoyama, Y., Fernandez, R., & Jakobsson, M. (2017), , The Holocene, 27(11), 1645–1658. https://doi.org/10.1177/0959683617702226
מדינת לאום יהודית תרבותית

מדינת לאום יהודית תרבותית היא אחת הגישות הרווחות לתיאור דמותה של מדינת ישראל.
מדינת לאום היא מדינה בה תושבי המדינה הם בעלי יסודות המשותפים לאותו לאום (למשל שפה, מוצא, זיקה לדת, מסורת, אמונה, היסטוריה ועוד).
גישת תיאור ישראל כמדינת לאום של היהודים יוצאת מנקודת מוצא (שיש החולקים עליה) שלכל היהודים יש מכנה משותף לאומי ושכולם מעוניינים בהגדרה עצמית במסגרת של מדינה ריבונית. מדינת לאום תרבותית היא מדינה חילונית מעצם הגדרתה (כי מדינה לא חילונית היא מדינה דתית לאומית או מדינת הלכה).
במדינת לאום יהודית תרבותית צביונה היהודי של המדינה מושפע מהזיקה למורשת ולמסורת היהודית. זיקה זו באה לידי ביטוי בסמלים, בתכנים חינוכיים ובחקיקה.
אין כפייה של ערכים. כל אחד מאזרחי המדינה יכול לבחור ערכים, מנהגים ומסורות שהוא רוצה לקחת מהדת, מהמורשת היהודית, מהספרות וההיסטוריה היהודית.
במדינת לאום יהודית תרבותית יתקיים שלטון דמוקרטי בו יכולים לחיות מיעוטים מתוך שוויון זכויות מלא. אולם עליהם להכיר בכך שחוקים מסוימים כחוק השבות, סמלי המדינה (סמל, דגל, המנון) וכן מעמדם של מוסדות כמו הרבנות הראשית נובעים ממקורותיה היהודיים של המדינה ולכן אינם משותפים לכל תושביה ואף מפלים לטובה את אזרחיה היהודים.
הגדרתה של מדינת ישראל כמדינה יהודית ודמוקרטית אינה חופפת להגדרת מדינת לאום יהודית תרבותית ואינה סותרת אותה.
הגדרת מדינת לאום היהודית תרבותית אינה זהה להיותה של המדינה ציונית, אם כי מקובל להניח שיתקיים קשר כזה. יתקיים קשר עם יהדות התפוצות אולם לא בהכרח יתקיים חוק השבות ויהודי התפוצות לא ישותפו בהחלטות הקשורות לאופיה של המדינה. זהו אחד ההבדלים המשמעותיים בין מדינת לאום יהודית תרבותית לבין מדינה יהודית.
הדוגלים בגישה זו באים ממגזרים מגוונים, אלו המגדירים עצמם מסורתיים וחלק מאלו המגדירים עצמם כחילוניים.
בעשור השני של המאה ה-21 הוגשו לכנסת הצעות חוק פרטיות אחדות לחוק יסוד: ישראל - מדינת הלאום של העם היהודי. בכנסת העשרים ב-19 ביולי 2018 החוק אושר ברוב של 62 בעד, 55 נגד ושני נמנעים. החוק קובע כי מדינת ישראל היא מדינת הלאום של העם היהודי, שבה זכותו הטבעית להגדרה עצמית, זכות שבמדינת ישראל היא ייחודית לעם היהודי. החוק מעגן בחוק יסוד את מעמדם של סמל מדינת ישראל, דגל ישראל והתקווה כהמנון המדינה, לוח השנה העברי, חגי ישראל ומועדיו והשפה העברית כשפת המדינה. כמו כן קובע החוק שהמדינה תעודד התיישבות יהודית ושירושלים השלמה והמאוחדת היא בירת ישראל.
ראו גם

גישות למדינת ישראל
לקריאה נוספת

חיים נבון, מדינה קטנה לעם גדול - יותר יהודית פחות כופה; הצעה למדינה יהודית רזה, ידיעות ספרים, 2021.
הערות שוליים

↑  מקור: מדינת ישראל גישות שונות מאת חנה קרניאל דרורי, מועתק באישורה
↑  הצעת חוק-יסוד: ישראל - מדינת הלאום של העם היהודי, של חברי הכנסת אבי דיכטר, רוברט אילטוב, זאב אלקין ועוד,
הצעת חוק-יסוד: ישראל מדינת הלאום של העם היהודי - הצעה של חברי הכנסת איילת שקד, יריב לוין ורוברט אילטוב מיולי 2013
 יהונתן ליס, לאחר שהצעתו נגנזה, ח"כ אלקין הגיש מחדש את חוק יסוד מדינת הלאום, באתר הארץ, 27 במאי 2014
↑  פירוט שמי של התפלגות ההצבעה, באתר הכנסת
↑  חזקי ברוך, ישראל יהודית ודמוקרטית חוק הלאום אושר בקריאה שנייה ושלישית, באתר ערוץ 7, 19 ביולי 2018
ערך זה הוא קצרמרבנושא ישראל. אתם מוזמנים לתרום לוויקיפדיה ו.
מזכיר המדינה לענייני צפון אירלנד

| --- | --- |


 איוש נוכחי:  הילרי באן
 תאריך כניסה לתפקיד:  5 ביולי 2024
 דרכי מינוי:  על ידי ראש ממשלת בריטניה
 תחום שיפוט:  צפון אירלנד צפון אירלנד
 כפוף:  ראש ממשלת בריטניה
 מעון:  טירת הילסבורו 
 ייסוד המשרה:  1972
 איוש ראשון:  פרנסיס פים
 www.nio.gov.uk
 
מזכיר המדינה לענייני צפון אירלנד (באנגלית: Secretary of State for Northern Ireland, באירית: Rúnaí Stáit Thuaisceart Éireann) הוא השר האחראי בממשלת בריטניה על ענייני צפון אירלנד. הוא עומד בראש משרד צפון אירלנד, מחלקה ממשלתית שבסיסה נמצא בלונדון. הוא אחראי על קביעת מדיניות ממשלתית ויישומה בצפון אירלנד, וכן על קידום יחסי שלום ושיתוף פעולה בין צפון אירלנד לרפובליקה של אירלנד.
תפקידים

תפקידיו העיקריים של מזכיר המדינה לענייני צפון אירלנד כוללים:
ניהול ענייני היום-יום של הממשל בצפון אירלנד.
ייצוג צפון אירלנד בקבינט ממשלת בריטניה ובפרלמנט הבריטי.
שמירה על קשרים עם ממשלת אירלנד.
פיתוח וקידום מדיניות ממשלתית בנושאים כמו כלכלה, חברה, בריאות חינוך.
קידום שלום ויציבות בצפון אירלנד.
הערות שוליים

1 2  Secretary of State for Northern Ireland - GOV.UK, www.gov.uk (באנגלית)